- Hindi News
- National
- जेएनयू को 2017 के सर्वश्रेष्ठ विवि के लिए विजिटर अवार्ड, राष्ट्रपति भवन में होंगे पुरस्कृत
जेएनयू को 2017 के सर्वश्रेष्ठ विवि के लिए विजिटर अवार्ड, राष्ट्रपति भवन में होंगे पुरस्कृत
नई दिल्ली | जेएनयूको 2017 के सर्वश्रेष्ठ विश्वविद्यालय के लिए विजिटर अवार्ड और बनारस हिन्दू विश्वविद्यालय के प्रोफेसर श्याम सुन्दर और तेजपुर विश्वविद्यालय के प्रोफेसर निरंजन कारक को अनुसंधान के लिए यह अवार्ड दिया जाएगा। नवाचार के लिए यह अवार्ड हिमाचल प्रदेश केंद्रीय विश्वविद्यालय के डॉ. दीपक पंत को दिया जाएगा। राष्ट्रपति प्रणब मुखर्जी राष्ट्रपति भवन परिसर में अायोजित नवाचार महोत्सव के दौरान छह मार्च को इन सभी को पुरस्कृत करेंगे। डॉ. श्याम सुन्दर बीएचयू के मेडिकल साइंस संस्थान में कार्यरत हैं और उन्हें यह अवार्ड कालाजार की जांच आैर इलाज के लिए दिया जा रहा है, जबकि प्रो. कारक को नष्ट हो जाने वाले जैव पदार्थों से पॉलीमर और अन्य सामग्री बनाए जाने के लिए पुरस्कृत किया जाएगा। हिमाचल प्रदेश विश्वविद्यालय के पर्यावरण विभाग के डॉ. पंत को प्लास्टिक के कचरे से एलपीजी गैस बनाने वाले रिएक्टर के निर्माण के लिए दिया जाएगा। पुरस्कार के तहत एक-एक लाख रुपए, प्रशस्ति पत्र आदि दिए जाएंगे।
tgl_Latn sot_Latn hin_Deva hin_Deva hin_Deva